(ยินดีต้อนรับกลับเข้าสู่ข่าวเช้านี้)
เราต่างก็ได้ทราบข่าวที่น่าตกใจแล้วว่า จิล แดนโดถูกฆาตกรรม
ที่หน้าประตูบ้านของเธอเอง
คุณคิดว่าคุณจะมองไปข้างหน้า สู่บทใหม่ของชีวิตได้มั้ยคะ
จิลเป็นคนที่คิดบวกมาก
เธอคงอยากให้เราทำเรื่องด้านบวก
ผ่านไปหนึ่งปีเต็มแล้วตั้งแต่ที่จิลถูกยิง
แต่ยังไม่เจอตัวคนร้าย
คุณเป็นยังไงบ้างตอนนี้ เวลาช่วยเยียวยาได้จริง คุณดีขึ้นบ้างมั้ย
ผมได้รับกำลังใจล้นหลามจากหลายๆ คน
เธอเป็นที่รักของคนอังกฤษ
ไม่น่าเชื่อเลยที่ตำรวจจะหาตัว
คนที่ฆ่าจิล แดนโดไม่เจอ
ตอนนั้นฉันกำลังยุ่งอยู่ กับการเตรียมตัวไปสวดมนต์กลุ่ม
อรุณสวัสดิ์ พาดหัวข่าวเช้านี้
ชายที่ตำรวจสืบสวนสกอตแลนด์ยาร์ด คุมตัวไว้ฐานต้องสงสัยว่าเป็นคนฆาตกรรม
พิธีกรทีวีบีบีซี จิล แดนโด…
ฉันได้ยินข่าวว่ามีคนถูกจับ
ที่อาศัยอยู่ห่างจากบ้านของคุณแดนโด ไปประมาณ 800 เมตร
และฉันก็คิดว่าเยี่ยมเลย ในที่สุด
ก็มีคนถูกดำเนินคดีข้อหาฆ่าจิล
ตำรวจได้เก็บข้าวของ จากบ้านผู้ต้องสงสัยเพื่อตรวจสอบ
จากนั้นผู้ประกาศข่าวก็พูดชื่อ
แบร์รี่ บัลซารา
ฉันอึ้งไปเลย
ฉันคิด "ไม่นะ ไม่มีทางเป็นแบร์รี่ บัลซาราคนที่ฉันคิด"
บ้าที่สุด
เขาเป็นน้องชายของฉัน
เขาทำจริงเหรอ
(ใครฆ่าจิล แดนโด)
วันนี้สกอตแลนด์ยาร์ดแถลงข่าว กล่าวว่ามีชายถูกจับกุมฐานต้องสงสัย
ว่าเป็นคนฆาตกรรมจิล แดนโด
(สถานีตำรวจ)
สกอตแลนด์ยาร์ดยังไม่ได้ยืนยันตัวชายคนดังกล่าว
(สน.แฮมเมอร์สมิธ ลอนดอนตะวันตก)
ถือเป็นก้าวใหญ่มากที่สามารถจับกุมตัว
ชายที่ต้องสงสัยหรือถูกกล่าวหาว่าฆ่าจิล แดนโด
ยี่สิบเจ็ด
ผมเขียนในบันทึก "เกรงว่าจะเป็นฝีมือคนป่วย คนโดดเดี่ยว
คนลุ่มหลง คนโรคจิต
คนจิตไม่ปกติหรือคนหมกมุ่น"
ตรงกับแบร์รี่ จอร์จ
คดีฆาตกรรมจิล แดนโดถือว่า
เป็นคดีที่ใหญ่ที่สุดคดีหนึ่ง…
(เฮมิช แคมป์เบลล์ - จนท.สืบสวน)
ของตำรวจนครบาล
มีคนสี่พันคนที่เราได้เข้าไปพูดคุย หรือสัมภาษณ์อย่างใดอย่างหนึ่ง
ผมโฟกัสกับการทำให้ได้อย่างถูกต้อง
(สัมภาษณ์แบร์รี่ จอร์จ - วันที่ 1)
เห็นด้วยมั้ยว่าคุณครอบครองปืน
ปืนจำลอง
งั้นเรายอมรับว่าคุณครอบครองปืนจำลอง
ครับ
ที่น่าสนใจคือเขาตอบคำถาม
ระหว่างสัมภาษณ์
ไม่ใช่ปืน ปืนจำลอง
คนส่วนใหญ่ที่ถูกสัมภาษณ์ข้อหาฆาตกรรม มักจะไม่ตอบคำถามใดๆ เลย
แบร์รี่ ฉันมีคำถามจะถามคุณสองสามข้อ
ฉันอยากให้คุณพยายามนึกให้ออก
ว่ามันเป็นยังไงตอนที่คุณถูกจับกุมตัว
ตำรวจอยากคุยกับผม
เพราะอะไร ผมไม่รู้
เพราะผมไม่ได้ทำความผิดอะไรเลย
ตอนนั้นคุณรู้มั้ยว่าจิล แดนโดเป็นใคร
ผมไม่เคยเจอเธอมาก่อนในชีวิต ไม่รู้ว่าเธอเป็นใคร
ตำรวจซักไซ้ผมเรื่องนี้ซ้ำแล้วซ้ำอีก
แต่ผมก็ไม่รู้จริงๆ ว่าเธอเป็นใคร
คุณเคยซื้อจี145 ขนาด 8 มม. ปืนแบลงค์อัตโนมัติของรัฐมั้ย
ไม่ครับ
- เคยครอบครองมั้ย - ไม่ครับ
- เคยหยิบจับมั้ย - ไม่ครับ
- เคยยิงมั้ย - ไม่ครับ
เรารู้ว่าเขาโกหก
เขามีรูปที่จอร์จถือปืนกระบอกนี้อยู่
ซึ่งเป็นอาวุธปืนประเภทหนึ่ง ที่มีรายงานว่าใช้ฆ่าจิล แดนโด
คุณรู้จักคนในรูปมั้ย
คนในรูปนั้นไม่ใช่ผม
คุณคิดว่าเป็นใคร
อาจเป็นใครก็ได้
นี่รูปคุณ คุณจอร์จ
สวัสดีครับ ตำรวจที่กำลังตามล่า
คนฆ่าพิธีกรทีวีจิล แดนโด ควบคุมตัวชายคนหนึ่งไว้ทั้งวัน…
ฐานต้องสงสัยว่าเป็นคนก่อเหตุฆาตกรรม
จิล แดนโด พิธีกรทีวีชื่อดังของบีบีซีเมื่อปีที่แล้ว
(สำนักงานใหญ่เดอะเดลีมิร์เรอร์ คานารีวอร์ฟ ลอนดอน)
ข่าวที่แบร์รี่ จอร์จถูกจับน่าจะเป็นข่าวใหญ่…
(เจฟฟ์ เอ็ดเวิร์ดส อดีตนักข่าวอาชญากรรม)
พอๆ กับข่าวตอนแรกที่จิล แดนโดถูกฆาตกรรม
คนที่ผมทำงานให้อยากรู้ทุกอย่าง
ชายคนนี้เป็นใคร ทุกเรื่องตั้งแต่เกิด ทุกรายละเอียดเล็กน้อย
ผมเริ่มถามข้อมูลแหล่งข่าวของผม
จนสุดท้ายติดต่อกับคนหนึ่ง
และแหล่งข่าวของผม ก็เป็นคนที่อยู่ระดับบนๆ ของสายบัญชาการ
เขาบอกผมว่าเป็นผู้ชายที่ชื่อแบร์รี่ บัลซารา
ผมถาม "แบร์รี่ บัลซาราเหรอ เป็นญาติกับเฟรดดี้ เมอร์คิวรีรึเปล่า"
ผมรู้ว่านามสกุลจริงของเขาคือบัลซารา เป็นนามสกุลที่แปลกมาก
และผมก็คิด "ไม่น่าจะเป็นเรื่องบังเอิญ"
การตรวจสอบบ้าน และสิ่งของในบ้านผู้ต้องสงสัยของทางนิติเวช
มีแนวโน้มว่าจะยังดำเนินต่อไปตลอดทั้งวัน
หนังสือพิมพ์ลงข่าวทุกสำนัก ออกข่าวทีวีทุกช่อง
ตำรวจกล่าวว่านี่เป็นความคืบหน้าที่สำคัญมาก
ของการสืบสวนที่ยาวนานถึง 13 เดือน
โทรศัพท์ผมดังไม่หยุด นักข่าวทุกคน…
(จอน โรสแมน - ตัวแทนของจิล)
พยายามจะหาคำพูดอ้างอิง
ตำรวจยังคงสอบปากคำชายคนหนึ่งในลอนดอนคืนนี้
ผมก็เห็นชัดเลยว่านี่เป็นเหตุการณ์ใหญ่สุดของปี
หลังจาก 24 ชั่วโมง ตำรวจสามารถขอยืดเวลา
ควบคุมตัวผู้ต้องสงสัยเพื่อสอบปากคำเพิ่มเติม
คำตอบที่ได้จากตัวแทนของเฟรดดี้ เมอร์คิวรี…
(ควีน)
คือเฟรดดี้ไม่มีญาติชื่อแบร์รี่
เขาไม่รู้เลยว่าหมอนี่เป็นใคร
ครอบครัวของนักร้องปฏิเสธว่าไม่มีส่วนเกี่ยวข้อง
ผมก็ถาม "ตกลงยังไง
หมอนี่จินตนาการเป็นคนอื่นเหรอ" เขาก็บอก "พูดอย่างนี้แล้วกัน
ดูเหมือนเขาจะไม่ค่อยเต็ม"
(คอร์ก - ไอร์แลนด์)
ฉันเริ่มโล่งอกที่ไม่มีใครรู้ว่า…
(มิเชล ดิสกิน-เบตส์ พี่สาวของแบร์รี่ จอร์จ)
นามสกุลของเขาคือจอร์จ
เราเป็นแค่ครอบครัวธรรมดา
เรื่องแบบนี้ไม่เกิดขึ้นกับครอบครัวธรรมดาหรอก
ฉันคิดว่าทุกอย่างจะสลายหายไป
และเราก็คงไม่ต้องไปบอกใคร ว่าเรื่องนี้เกิดขึ้นกับเรา
ฉันเชื่อว่าเป็นความผิดพลาด
ไม่นานตำรวจก็จะรู้ว่าจับผิดคน และก็จะปล่อยเขาไป
(สัมภาษณ์แบร์รี่ จอร์จ - วันที่ 2)
เป็นเรื่องสำคัญที่ต้องให้ทุกคนมีโอกาส
แสดงความบริสุทธิ์
เพราะถ้าไม่บริสุทธิ์ ไม่นานมันก็จะเผยออกมา
- คุณโกหกรึเปล่า คุณจอร์จ - ไม่ครับ
- คุณเป็นญาติกับเฟรดดี้ เมอร์คิวรีรึเปล่า - ไม่ครับ
คุณได้บอกใครมั้ยว่า คุณเป็นญาติกับเฟรดดี้ เมอร์คิวรี
บอกครับ
- โกหกรึเปล่า คุณจอร์จ - ใช่ครับ
จากแย่กลายเป็นแย่ลงเรื่อยๆ
ผมคิดว่าเขาพยายามจะให้ผมเป็นคนร้าย
ใช้ผมเป็นแพะรับบาป ง่ายๆ แบบนั้นเลย
คุณมีความสนใจอะไรในตัวจิล แดนโด
ผมไม่ได้สนใจจิล แดนโดเลยครับ
ผมไม่รู้เลยว่าเธอเป็นใคร
คุณรู้มั้ยว่าจิล แดนโดเป็นใคร
ไม่รู้เลยครับจนกระทั่งมารู้ว่าเธอตาย
การที่แบร์รี่ จอร์จยืนกรานว่าไม่รู้จักจิล แดนโด
ไม่เคยได้ยินชื่อเธอ มันเป็นคำโกหก
เราเจอรูปพิธีกรทีวีจากที่พักของเขา เป็นผู้หญิงหมดเลย
(จิล แดนโด - ฉันพบรักนอกสตูดิโอ)
แน่นอนว่าหลายคนสนใจคนดัง
เป็นพวกล่าลายเซ็น ตามไปกองถ่าย
แต่ความสนใจของแบร์รี่ จอร์จ ดูจะเป็นเรื่องส่วนตัวและเป็นความลับ
แบร์รี่ จอร์จรู้จักจิล แดนโด
มันน่าหงุดหงิดและยาก
ถึงจะมีข้อมูลข่าวกรองทุกอย่างที่เราหาได้
แต่ตอนนั้นไม่มีอะไร
ที่เราจะใช้ตั้งข้อหาจอร์จได้ ว่าเป็นคนฆ่าจิล แดนโด
เราควบคุมตัวเขาได้สูงสุด 96 ชั่วโมง
ณ ขั้นนั้น ถ้าไม่ตั้งข้อหาก็ต้องปล่อยตัวไป
ประชาชนที่ดูซีรีส์ซีเอสไอ หน่วยเฉพาะกิจสืบศพสะเทือนเวกัส
อยากได้หลักฐานที่ปฏิเสธไม่ได้ หลักฐานที่มัดตัวแน่นหนา
ถึงในความเป็นจริง มันไม่ได้มีอยู่เสมอไปในการสืบสวน
(ชาร์ลี ไอแซกส์ - จนท.ของกลาง)
การสืบสวนเป็นเรื่องเกี่ยวกับ ระเบียบวิธีและกระบวนการ
(ถนนครุกแฮม)
(ไรเฟิล - ไม่ใช่ไรเฟิล)
ผมกลับไปดูของกลางทางนิติเวช
ผมค้นบ้านเขา เราเจอเสื้อคลุม
เสื้อคลุมยาวถึงเข่าซึ่งดูคล้ายกับที่
พยานคนหนึ่งบรรยายว่าคนยิงสวมใส่
เสื้อคลุมตัวนี้ถูกถ่ายภาพที่แล็บ และส่งไปวิเคราะห์ทางนิติเวช
เสื้อคลุมที่ถูกเก็บไปเป็นหลักฐาน
เป็นเสื้อคลุมแคชเมียร์สีดำ เหมือนตัวนี้
ถ้าผมเป็นคนก่อเหตุจริง ก็จะต้องมีหลักฐานขนแคชเมียร์
เส้นใยเป็นพันๆ
หลักฐานพิสูจน์ทางนิติเวชเสื่อมสภาพเร็วมาก
ดังนั้นความคิดที่ว่าจะมีเลือด
เส้นใยหรือเขม่าปืนหลงเหลืออยู่ มันมีน้อยมาก
เพราะเราล่าช้าไปหนึ่งปี
ถ้าเราไม่เจอหลักฐาน
ที่เชื่อมโยงจอร์จเข้ากับที่เกิดเหตุโดยตรง
เขาจะต้องถูกปล่อยตัว
จากนั้นเราได้รับรายงาน
แล็บเจอเขม่าปืนหนึ่งอนุภาค
ในกระเป๋าเสื้อคลุมยาวถึงเข่า
จอร์จอยู่ในเหตุการณ์ที่มีเขม่าปืนจากการยิง
และจากบรรดาประเภทเขม่าปืน
อนุภาคนั้นเป็นประเภทเดียวกัน กับที่เจอในที่เกิดเหตุ
ประเด็นนี้พลิกการสืบสวนไปอย่างมาก
คุณจะอธิบายเขม่าปืน ในกระเป๋าเสื้อคลุมของคุณยังไง คุณจอร์จ
เสื้อคลุมยาวถึงเข่าของคุณที่คุณอาจใส่
ในวันที่จิล แดนโดถูกฆ่า คุณจะอธิบายยังไง
ผมอธิบายไม่ได้
ผมไม่รู้
ตอนนั้นเป็นตอนที่ทนายของเขา แนะนำว่าไม่ให้เขาพูดอะไรอีก
ตอนนี้เรามีหลักฐานเพียงพอแล้ว
และเขาก็ถูกตั้งข้อหาฆาตกรรมจิล แดนโด
หลังจากถูกสอบปากคำเป็นเวลาสี่วัน ที่สถานีตำรวจแฮมเมอร์สมิธ
ในลอนดอนตะวันตก ชายที่เรียกตัวเองว่า แบร์รี่ บัลซาราก็ได้ถูกตั้งข้อหาฆาตกรรม
ภายใต้ชื่อจริง แบร์รี่ ไมเคิล จอร์จ
ตำรวจที่นำการสืบสวน เฮมิช แคมป์เบลล์
ออกจากสถานีตำรวจไปโดยไม่ออกความเห็นใดๆ
คุณบัลซาราถูกพาขับออกไปยังคุกในลอนดอนใต้
คืนนี้แบร์รี่ บัลซาราจะอยู่ในคุกเป็นคืนแรก หลังจากถูกตั้งข้อหา
ฆาตกรรมจิล แดนโด
ตอนนั้นฉันอยู่ในห้างที่คอร์ก
และฉันก็ได้รับสายจากทนายของแบร์รี่
ฉันนึกว่าเธอโทรมาบอกว่า "โอเค ตำรวจจะปล่อยตัวเขา"
แต่ไม่ได้พูดแบบนั้น
กลับพูดว่า "ฉันเสียใจด้วยจริงๆ
ฉันโทรมาบอกว่าตำรวจจะตั้งข้อหาเขา"
แล้วก็บอกอีกว่า "ตำรวจเจอเขม่าปืนติดเสื้อคลุมของเขา"
ตอนนั้นฉันต้องถามเลย "เขาทำได้เหรอ"
(ราชทัณฑ์เบลมาร์ช - เทมส์มีด ลอนดอน)
ผมติดคุก 32 ปี รับโทษอยู่ที่เบลมาร์ช
ผมรู้จักนักข่าวที่ทำงานให้นิตยสารพันช์
วันหนึ่งเขาโทรมาหาผม บอกว่า "แบร์รี่ จอร์จถูกจับ…
(โนเอล 'เรเซอร์' สมิท นักข่าวอินไซด์ไทมส์)
กำลังถูกขังรอพิจารณาคดีฆาตกรรมดัง ที่สังหารด้วยอาวุธปืน
พอจะไปสัมภาษณ์ตัวต่อตัวได้มั้ย"
ผมบอก "ก็ได้"
ผมวางโทรศัพท์ เดินเงียบๆ ไปหาผู้คุมที่เป็นมิตร
ผมบอกว่า "ได้ข่าวว่าแบร์รี่อยู่ในนี้" เขาบอกว่า "แบร์รี่อยู่โรงพยาบาล"
โอเค ผมกลับไปที่ห้องขังของผม ครึ่งชั่วโมงหลังจากนั้น ผมแกล้งหัวใจวาย
ผู้คุมก็รีบเข้ามา พาผมไปโรงพยาบาลเบลมาร์ช
และผมก็จำเขาได้จากรูปในหนังสือพิมพ์
เริ่มชวนเขาคุย
แน่นอนว่าผมจดบันทึกอะไรไม่ได้
เพราะผมไปที่นั่นเพราะสงสัยว่าหัวใจวาย
ถ้าผมมีสมุดกับปากกา คนก็จะสงสัย
คำถามแรกที่ผมถามเขาคือ "ชื่ออะไร"
เขาตอบ "แบร์รี่"
ผมตอบ "โอเค ชอบปืนมั้ย"
เขามองผมสักพักแล้วบอกว่า "ชอบกันส์แอนด์โรสเซส"
ผมจำได้ตอนนั้นผมคิดว่าเขาโดนฉีดยา
เพราะเขาพูดช้ามาก
แน่นอนผมอยากได้เรื่องราวน่าตื่นเต้น
"ใช่ ฉันฆ่าจิล แดนโด" มันก็จะเป็นก้าวใหญ่ในอาชีพนักข่าวของผม
"นายเป็นคนฆ่ารึเปล่า"
เขาตอบ "เปล่า"
ผมถาม "รู้มั้ยว่าใครถูกฆ่า" เขาตอบ "รู้ จิล แดนโด"
และผมมองเขาแล้วคิด
"ไอ้หมอนี่มีอะไรผิดปกติ"
ผมส่งบทสัมภาษณ์ ผมบอกว่า "ผมคุยกับเขาแล้ว
เขาไม่มีทางสังหารแบบเลือดเย็น กลางวันแสกๆ ได้
โดยที่ไม่พูดถึงมันนานเป็นปีหรอก
ไม่มีทาง" ผมบอก "ไม่มีทางที่เขาจะเก็บความลับนั้นได้"
หลังจากได้เห็นแบร์รี่ อยู่หลังกระจกที่ไม่ได้น่าพิศมัยเลย
มันเป็นความรู้สึกที่แย่ที่สุด
เขาดูเปราะบางมาก เราแตะต้องกันไม่ได้
แต่เขาเอามือวางบนกระจกแบบนี้ และฉันก็เอามือไปแตะ
เขามองตาฉันแล้วพูด "ฉันไม่ได้ทำ"
ฉันคิด "โอเค ฉันรู้แค่นี้ก็พอแล้ว"
ฉันพูด "เราจะสู้ไปด้วยกัน"
เราต้องหาตัวแทนทางกฎหมายที่เก่งที่สุดที่หาได้
ไมเคิล แมนส์ฟิลด์ สเลทเก้า
(ไมเคิล แมนส์ฟิลด์ - ทนายความ)
จะเป็นประโยชน์มากเลยครับ
ถ้าช่วยไล่รายชื่อคดีใหญ่ๆ ที่คุณเคยทำมา
มีเวลานานมั้ยล่ะ
มีการใช้ความรุนแรงถึงขั้นร้ายแรง ของเจ้าหน้าที่ตำรวจผู้น้อยและอาวุโส…
ไมเคิล แมนส์ฟิลด์เป็นทนายความคดีดัง
เคยว่าความให้คดีเบอร์มิงแฮมหก
กิลฟอร์ดสี่ ท็อตแนมสาม คาร์ดิฟฟ์ห้า
วันอาทิตย์นองเลือดไอร์แลนด์เหนือ ฮิลส์บะระ
การตรวจสอบประเด็น และความจริงของเรื่องที่เกิดขึ้น
ยังไม่ได้มีการทำให้แล้วเสร็จเลยด้วยซ้ำ
โมฮาเหม็ด อัล-ฟายิดกับไดอาน่าก็เป็นคดีใหญ่
อีกหลายๆ คดีที่เกี่ยวกับชุมชนคนผิวดำ
และในที่สุดก็เป็นคดีลอว์เรนซ์
ตอนที่ผมเจอแบร์รี่ครั้งแรก ก็ใช้เวลาสักพักในการสร้าง
ความสัมพันธ์อย่างที่บางครั้งก็ต้องสร้าง
ผมไม่รู้ว่ากระบวนความคิดของเขา
จริงจังขนาดไหน
เขาไม่ได้ตอบสนองแบบคนปกติ
ความกังวลของผมตอนนั้นคือ ตำรวจปล่อยให้คดีถูกเร่งเร้าไปกับทฤษฎีที่ว่า
เป็นฝีมือชายโดดเดี่ยวคนนี้
มีหลักฐานอะไรมัดตัวเขา
ที่เขาเป็นคนแปลกๆ หมกมุ่นกับผู้หญิง
แต่ไม่ใช่กับจิล แดนโดโดยเฉพาะ
เขาสนใจปืน
และทั้งหมดนั้นก็กลายเป็นหลักฐานที่โต้แย้งไม่ได้
ว่าเขาเป็นคนทำ
มันไม่ใช่อย่างนั้น
ถ้าผมเป็นตำรวจ ผมจะใช้อีกวิธี
ที่เกิดเหตุเกือบทั้งหมดมีคำตอบอยู่ในนั้น
(โกแวน อเวนิว)
ผมขี่จักรยานไปดูที่เกิดเหตุ
สวนหน้าบ้านเล็กมาก
เดินจากประตูรั้วไปแค่สี่ห้าก้าว ไม่ไกลเลย
ช่วงเวลาระหว่างที่เธอปิดประตูรถ
เดินไปที่ประตูหน้า มันแค่ไม่กี่เมตร
ไม่มีทางเป็นมือปืนเดี่ยว
ต้องเป็นคนที่มีข้อมูลวงใน
ทุกครั้งที่เอาแบร์รี่ จอร์จ เข้าไปอยู่ในบทมือสังหาร
มันไม่ใช่
เขาจะต้องมีปืนโหลดกระสุนอยู่กับตัวพร้อมยิง
และนั่งหมอบอยู่หน้าสวน ไม่ให้เธอเห็นว่าเขาอยู่ตรงนั้น
เขาต้องอยู่นั่นเป็นหลายชั่วโมง
มันไม่สมเหตุสมผล
ผมมองว่ามันเป็นความไม่ยุติธรรม ที่เกิดขึ้นในระหว่างกระบวนการ
จากนั้นความรู้สึกที่เกิดขึ้น ไม่ใช่ความรู้สึกเศร้า แต่เป็นความโกรธ
ผมอยากทำอะไรสักอย่าง
ผมต้องถามตัวเอง "มันถูกต้องมั้ย
มันยุติธรรมมั้ย เขาเหมาะที่จะไปขึ้นศาล เข้าใจกระบวนพิจารณาคดีมั้ย"
ผมเลยขอให้นักจิตวิทยาตรวจเขา
เพื่อจะได้ทำการประเมินอะไรสักอย่าง
ฉันได้รู้ว่าทีมกฎหมาย เจอปัญหาใหญ่มากกับแบร์รี่ จอร์จ
ไมเคิล แมนส์ฟิลด์บอกว่า "มีบางอย่างไม่ชอบมาพากล…
(ศาสตราจารย์ซูซาน ยัง นักจิตวิทยาคลินิกและนิติเวช)
และเขาต้องได้รับการตรวจ"
ฉันนั่งรถไฟอยู่และคิดไปด้วยว่าคนนี้จะเป็นยังไง
เพราะทุกสื่อเล่นข่าว
นี่ไงปีศาจที่ "ฆ่า" จิล แดนโด
แต่พอฉันไปถึง เขาทุกข์ใจมาก
สับสนวุ่นวายไปหมด
รุนแรงมาก ทุกอย่างเป็นการสื่อสารทางเดียว
เหมือนกับคำพูดถล่มใส่ฉัน
"เขาทำแบบนั้นแบบนี้"
สำหรับสติปัญญาของเขา ฉันพบว่าอยู่ในระดับคาบเส้นสติปัญญาบกพร่อง
ซึ่งก็คือต่ำมากๆ
ความจำเพื่อใช้งาน ความเร็วในการประมวลผลของเขา
ทุกอย่างนอกจากนั้นอยู่ที่หนึ่งเปอร์เซ็นไทล์
หมายความว่าคน 99 เปอร์เซ็นต์ทำได้ดีกว่าเขา
(เขาชื่อแบร์รี่ บัลซารา)
หนังสือพิมพ์ทุกสำนักให้ข้อมูล ที่เราเรียกว่าภูมิหลังของคนคนนั้น
(ชีวิตในจินตนาการของแบร์รี่ จอร์จ)
และแน่นอนว่าเรื่องราวที่เราเจอมีสีสันมาก
(เจน มัวร์ - นักข่าวและผู้ประกาศข่าว)
จากนั้นก็เริ่มชัดเจนอย่างรวดเร็ว ว่าแบร์รี่ จอร์จสร้างชีวิต
ที่เต็มไปด้วยจินตนาการให้กับตัวเขาเอง
(โลกจินตนาการ: จอร์จทำตัวเป็นญาติเฟรดดี้ เมอร์คิวรี)
ในช่วงทศวรรษ 1980 เขาถูกปรับข้อหาปลอมเป็นตำรวจ
เขาบอกผู้หญิงว่าเขาอยู่กองทัพอากาศ จากนั้นก็มาอยู่หน่วยปฏิบัติการพิเศษทางอากาศ
ทั้งที่ในความเป็นจริง เขาถูกกองอาสารักษาดินแดนปฏิเสธ
คุณบ้ามากเลยนะ
ไม่นะครับ
จากนั้นก็มีภาพบันทึกของเขาปรากฏ
ตอนนี้อยู่ๆ คนก็เรียกเขาว่าสตีฟ เมเจอร์ส
เขากำลังจะแสดงผาดโผน ขึ้นไปอยู่ข้างบน
รถบัสสองชั้นสี่คัน ในขณะที่ใส่รองเท้าโรลเลอร์สเก็ต
คุณไม่เคยทำอะไรแบบนี้มาก่อนเลยใช่มั้ย
ไม่เคยเลยครับชีวิตนี้
แต่คุณเคยฝึกกับแรมป์เล็กๆ มาแล้วใช่มั้ย
ไม่ครับ ไม่ได้ฝึกเลย
เหมือนว่าเขากระดูกสันหลังเคลื่อน กระดูกต้นขาหัก
มันทำให้คิดว่านี่เป็นคนที่ชอบเพ้อฝันมาก
แต่จะกระโดดข้ามจากตรงนั้นมาบอกว่านี่คือคนที่
เดินไปยิงหัวจิล แดนโด แบบเลือดเย็นอย่างนั้นเลยเหรอ
แก่นของคดีนี้มีสองมิติ
หนึ่งคือคนร้าย
และอีกอย่างหนึ่งที่ต้องมีคือหลักฐาน
วิถีกระสุนซึ่งก็คือปลอกกระสุนที่ถูกทิ้งไว้
มันถูกดัดแปลง
รอยบากของปลอกกระสุนหายากได้
มีคนเขียนถึงตำรวจ พยายามจะช่วย
บอกว่า "ผมคุ้นเคยกับกระสุนแบบนี้มาก
ผมเคยรบที่ยุโรปตะวันออกในแถบบอลข่าน
และรอยบากเป็นลักษณะเฉพาะ"
จากนั้นก็ต้องมาถามตัวเองว่า มันพาไปไหน พาไปเซอร์เบีย
มันมีความเชื่อมโยงกับเซอร์เบีย
อยู่ตรงหน้าประตูบ้านเลย
และมันก็เกิดขึ้นมาก่อนแล้ว
(เบลเกรด เซอร์เบีย)
ก่อนหน้านั้นในเดือนเมษายน เดือนที่จิล แดนโดถูกฆ่า
มีนักข่าวอีกคนถูกฆ่าด้วยเหมือนกัน
หน้าบ้านเขาที่เบลเกรด น่าจะ 11 วันก่อนหน้า
ประเด็นเรื่องความเกี่ยวข้อง ของเซอร์เบียในเหตุฆาตกรรมถูกตัดทิ้งไป
ไม่มีความเชื่อมโยงใดๆ ทั้งสิ้น ระหว่างทฤษฎีต่างๆ ที่สันนิษฐานขึ้น
ที่เรา…
ผมไม่อยากพูดเป็นเล่นไป
แต่ผมคิดว่าตำรวจไม่ได้จริงจัง
เพราะไม่ได้มีการสืบสวน ความเชื่อมโยงของเซอร์เบียจริงๆ
มีตัวบ่งชี้ทุกอย่างที่บอกว่า เป็นการสังหารที่มีการเตรียมการมาอย่างดี
ซึ่งในมุมมองของผม ชี้ออกไปไกลตัวแบร์รี่ จอร์จมาก
ผมพูดเพลินไปรึเปล่า
(นิวสกอตแลนด์ยาร์ด)
ส่วนสำคัญของการสืบสวนคือการติดตาม
ผู้หญิงบางคนที่อยู่ในรูป
ฟิล์มที่ไม่ได้ล้าง
ถ้าเอาไว้ให้ผมเอง ทำไมผมถึงไม่ล้างฟิล์มล่ะ
เพราะมีเยอะมาก
เขาบอกว่าผม…
ใช้คำว่าอะไรนะ แอบตามคน
แต่ที่ที่ผมคุยกับคน
ถ้ามีตอนไหนที่ใครไม่สบายใจเวลาผมอยู่ด้วย
ผมก็จะเดินไปซะ
พอเวลาผ่านไป ใกล้ถึงวันขึ้นศาล
รายละเอียดอื่นเริ่มปรากฏ
มีพฤติกรรมน่ากังวลเพิ่มมากขึ้น
จากที่ดูเหมือนเป็นคนแปลกๆ ชอบเพ้อฝัน ไม่มีพิษมีภัย
กลายมาเป็นคนที่เลวร้ายกว่านั้นมาก
(ประวัติอาชญากรรม แบร์รี่ จอร์จ 1978-1999)
มีการถูกจับข้อหาพยายามข่มขืน การกระทำผิดทางเพศ
และแน่นอนมีหลักฐานอีกชิ้นหนึ่งโผล่มา
เขาหมกมุ่นกับเจ้าหญิงไดอาน่า
เขาเคยถูกจับในพื้นที่พระราชวังเคนซิงตัน
มีเชือกม้วน ใส่เครื่องแบบทหาร ถือมีดล่าสัตว์ 12 นิ้ว
ตอนนั้นตำรวจคิดว่าเขาไม่ได้มีพิษมีภัย
ซึ่งต้องบอกเลยว่าฉันประหลาดใจ
นั่นไม่ใช่พฤติกรรมปกติ
เรื่องนี้เลยกลายมาเป็น อีกส่วนหนึ่งของจิ๊กซอว์ให้กับสื่อ
ที่ชี้ไปยังความเป็นไปได้ที่ว่าเขามีส่วนเกี่ยวข้อง
(ศาลอาญากลาง - ลอนดอนกลาง)
ในเดือนพฤษภาคมปีที่แล้ว ตำรวจสืบสวนจับกุมตัวแบร์รี่ ไมเคิล จอร์จ
การพิจารณาคดีของเขา ที่เริ่มที่ศาลอาญากลางในวันนี้
คาดว่าจะใช้เวลาอย่างน้อยหกสัปดาห์ เขาปฏิเสธว่าไม่ได้เป็นคนฆ่า
ตอนนั้นผมเป็นนักข่าวศาล ให้กับลอนดอนอีฟนิ่งสแตนดาร์ด
มันมีความกระหาย ความอยากได้ข้อมูล…
(พอล เชสตัน - อดีตนักข่าวศาล)
ซึ่งต้องปรากฏจากการพิจารณาคดี
ถนนหน้าศาลอาญากลาง มีทีมงานโทรทัศน์เต็มไปหมด
ทำให้รถผ่านไปมาไม่ได้ เป็นโอกาสครั้งใหญ่ของสื่อเลย
สองปีแปดวันหลังจากเหตุฆาตกรรมจิล แดนโด
อลัน ฟาร์ธิง คู่หมั้นของจิลมาถึงศาลอาญากลาง
พร้อมกับไนเจล พี่ชายของจิล และสมาชิกครอบครัวแดนโดคนอื่นๆ
จากครอบครัวจำเลย มิเชล ดิสกิน พี่สาวของแบร์รี่
จอร์จมีทนายความอาวุโส ไมเคิล แมนส์ฟิลด์เป็นตัวแทนว่าความ
เป็นครั้งแรกที่แบร์รี่ จอร์จออกสู่สายตา สาธารณชนหลังจากถูกจับกุมครั้งแรก
ซึ่งเป็นเรื่องใหญ่มากเพราะทุกคนอยากเห็น
คนที่ถูกกล่าวหาว่าฆ่าจิล แดนโด
ฉันได้รับอนุญาตให้อยู่ใกล้กับแบร์รี่
เขาดูสับสนไปหมด
ตอนที่อัยการเริ่มพูดถึงเค้าโครงคดี
เราได้ยินรายละเอียดเพิ่มมากขึ้น
ถึงหลักฐานที่ตำรวจใช้เอาผิดแบร์รี่ จอร์จ
ช่วงสองสามสัปดาห์แรก ของการพิจารณาคดี เราได้รู้ว่า
พยานที่อยู่ตรงโกแวน อเวนิว บอกว่าแบร์รี่ จอร์จ
อยู่ที่ถนนนั้นตอนเช้าตอนเจ็ดโมงครึ่ง
ซูซาน เมส์ คนที่บอกศาลว่า มั่นใจมากว่าเห็นจำเลย
ใกล้กับบ้านจิล แดนโด
คุณเมส์บอกศาลว่าชายคนนี้
มีท่าทีลุกลี้ลุกลนและพยายามบังหน้า
เราได้ยินด้วยว่าแบร์รี่ จอร์จพยายาม
ย้อนรอยเส้นทางตัวเองในเช้าวันนั้น
ในวันเดียวกัน จอร์จไปที่ศูนย์ให้คำปรึกษา ในพื้นที่ที่ชื่อว่าฮาฟัด
สองวันต่อมา เขากลับไปสอบถาม เพื่อให้ได้ข้อมูลว่าเขาไปที่นั่นเวลาไหน
ในมุมมองของอัยการ เขาพยายามจะสร้างหลักฐานที่อยู่เท็จ
และแน่นอน อนุภาคเขม่าปืน
ที่พบในกระเป๋าเสื้อคลุม
ซึ่งอัยการอ้างว่า ทำให้เขาตกอยู่ในเหตุการณ์ที่มีการยิงปืน
ในการสัมภาษณ์ของตำรวจ จอร์จไม่สามารถอธิบายได้ว่า
อนุภาคเขม่าปืน ไปอยู่ที่เสื้อคลุมของเขาได้อย่างไร
และคณะลูกขุนได้รับแจ้งว่า เป็นหลักฐานยืนยันความผิดที่น่าเชื่อถือ
อัยการกล่าวหาว่าผมจับเธอกดพื้น
แล้วเอาปืนจ่อหัว
แต่ถ้าผมกดเธอลงไป ลองคิดดูนะครับ
- ช่วยมาเป็นหนูทดลองให้ผมหน่อยได้มั้ย - ค่ะ
ถ้าผมกดคุณลง
- คุณหันหน้าไปทางประตู - ค่ะ
- เสียบกุญแจเปิดประตู - ค่ะ
ถ้าผมกดคุณลง มีการกล่าวหาว่า
- ผมใช้มือซ้ายกดคุณลง - ค่ะ
มันก็จะต้องมีเลือด หรือเขม่าปืนติดตัวคนก่อเหตุเยอะเลย
แต่เขาเจอแค่อนุภาคเดียว
ไม่มีอะไรต้องพูดแล้ว
เรามาถึงช่วงกล่าวปิดของฝั่งอัยการ
เราก็รู้ว่า เดี๋ยวนะ มันมีแค่นี้
อนุภาคเขม่าปืนเป็นหลักฐานชิ้นสำคัญ
แต่จริงๆ แล้วอย่างอื่นที่เหลือ
ถึงจะมีบางอย่างที่ทำให้ไม่สบายใจ มันเป็นแค่พยานหลักฐานแวดล้อม
ตอนที่อัยการกล่าวปิดคดี คำถามคือ มันเพียงพอมั้ย
มันเป็นคติพจน์ ที่มีมานานแล้วในหมู่สกอตแลนด์ยาร์ด
ที่ว่าจนกว่าคุณจะถูกไมเคิล แมนส์ฟิลด์ถามค้าน
เกี่ยวกับเนื้อหาในสมุดบันทึกของคุณ
ในฐานะตำรวจ คุณทำงานได้ไม่คู่ควรกับตำแหน่ง
แน่นอนว่ามีความวิตกกังวล
เพราะคุณแมนส์ฟิลด์ไม่ใช่คนที่จะหลอก
หรือหลบเลี่ยงไม่ตอบคำถามได้
ไมเคิล แมนส์ฟิลด์เคยบอกว่าเขามองว่า
ทุกครั้งที่เขาถามค้านตำรวจในศาล
ความคิดของเขาคือ "ผู้ชายคนนี้โกหก"
ช่วงเวลาสำคัญมาถึงตอนที่ไมเคิล แมนส์ฟิลด์มาถึง
และถามค้านเฮมิช แคมป์เบลล์
สู้กันแบบไม่มีใครยอมใครในห้องพิจารณาคดี
คุณพบอนุภาคเขม่าปืน
แต่มองกลับกันมันก็ฟังขึ้นใช่มั้ย
การที่ไม่มีอนุภาคที่อื่นเลย
ในที่พักของเขา ตรงนี้สำคัญ
จอร์จอยู่ในเหตุการณ์ ที่มีเขม่าปืนจากการยิง เชื้อปะทุ
แต่เขาปฏิเสธว่าไม่ได้ยิงปืน ประเภทไหนเลยมาเป็นเวลาหลายปี
ไม่มีหลักฐานที่ชี้ว่าเขาเป็นเจ้าของอาวุธ
ที่อาจเป็นปืนที่ใช้ก่อเหตุในคดีนี้
การครอบครองอาวุธปืน บัตรข้อมูลผู้ผลิตปืน
ซองกระสุน ซองปืน
ถ้ามีการสืบสวนความเชื่อมโยง กับเซอร์เบียจริงๆ…
เราตรวจสอบปัญหาเรื่องเซอร์เบีย โดยการถามหน่วยงานความมั่นคง
แต่ไม่ได้มีหลักฐานอะไรเลยที่ชี้ว่า
เป็นฝีมือของชาวเซอร์เบียคือนาโต้
หลักฐานความหมกหมุ่นต่อจิล แดนโดอยู่ไหน
เขาอาจเดินเข้าไปคุยกับผู้หญิง
แล้วแกล้งทำเป็นญาติเฟรดดี้ เมอร์คิวรีก็ได้
แต่มันไม่ได้ทำให้เขาเป็นฆาตกร
แบร์รี่ จอร์จมีความสามารถ ที่จะก่ออาชญากรรมนั้นได้แบบเต็มๆ
แบร์รี่ จอร์จไม่ได้ฆ่าจิล แดนโด
ทนายความฝ่ายจำเลย ไมเคิล แมนส์ฟิลด์ ชี้ว่าพิธีกรไครม์วอตช์
อาจถูกนักฆ่ามาเฟียลอบฆ่า
หรืออาจเป็นมือปืนชาวเซอร์เบียเพื่อแก้แค้น…
คุณแมนส์ฟิลด์บอกคณะลูกขุนว่า ไม่มีหลักฐานตั้งแต่กลางช่วงทศวรรษ 1980
ว่าลูกความของเขาเป็นเจ้าของ ครอบครอง
พกหรือซื้ออาวุธหรือกระสุนปืนใดๆ…
คุณแมนส์ฟิลด์ชี้ว่าตำรวจไม่สามารถ
หาหลักฐานทางนิติเวชที่พิสูจน์ว่ามีอาวุธปืน ทั้งถูกยิงและไม่ถูกยิงในที่พักของคุณจอร์จ
ฉันมั่นใจมากว่าจะไม่มีการตัดสินโทษ
เพราะเห็นชัดเจนมากแล้ว
จากหลักฐานว่าแบร์รี่ไม่ได้ทำ
ผู้พิพากษาใช้เวลา สรุปหลักฐานทั้งหมดเกือบสามวัน
จากนั้นศาลก็ให้คณะลูกขุนออกไปพิจารณาหารือ
ผู้พิพากษาจัสติซ เกจบอกคณะลูกขุน ให้พิจารณาคำตัดสินโดยไม่ต้องกังวลเรื่องเวลา
และขอให้คณะลูกขุนมีมติเป็นเอกฉันท์
แต่ละวันเรารอคำตัดสินที่ศาล
เราถูกเรียกตัวให้กลับไปที่ศาล
บอกเราว่า "มีคำตัดสินแล้ว"
สมาชิกคณะลูกขุนคนหนึ่งนั่งแถวหน้าร้องไห้
มันอาจหมายถึงอะไรหลายๆ อย่าง
หัวหน้าคณะลูกขุนถูกเรียกให้ลุกขึ้น
ฉันสบตาเขาด้วย
จากนั้นเขาถูกถามว่า "คุณเห็นว่าแบร์รี่ จอร์จ
มีความผิดหรือไม่มีความผิดข้อหาฆาตกรรม"
และคำตอบก็คือ…
ผมถูกตัดสินว่ามีความผิด
พวกเขาตัดสินว่าผมมีความผิดได้ยังไง
ฉันมองหน้าแบร์รี่
สีหน้าเขาตอนนั้น
เป็นสีหน้าที่ทุกข์ระทมมาก
จากนั้นก็นรกแตก
บ่ายแก่ๆ ของวันนี้ที่ศาลอาญากลาง แบร์รี่ จอร์จถูกตัดสินว่ามีความผิด…
ข้อหาฆาตกรรมจิล แดนโด
ผู้พิพากษาบอกแบร์รี่ จอร์จว่าการกระทำของเขา ได้พรากบุคคลมีชื่อเสียงอันเป็นที่รัก
ไปจากคู่หมั้นของคุณแดนโด ครอบครัว เพื่อน และประชาชน
(พิพากษาฆาตกรรม)
ชายโดดเดี่ยวที่เกลียดผู้หญิง ถูกตัดสินโทษจำคุกตลอดชีวิต…
ปิดคดีที่ช็อกคนทั้งประเทศในปี 1999
คุณเป็นคนที่คาดเดาไม่ได้ อันตราย และมีแนวโน้มจะเป็นอย่างนั้นต่อไปอีกนาน
มีเพียงบทลงโทษเดียวที่เหมาะสม จำคุกตลอดชีวิต
ขณะที่แบร์รี่ จอร์จเริ่มรับโทษ ข้อหาฆาตกรรมจิล แดนโดเมื่อเช้านี้
หลายคนคิดว่า อะไรทำให้ชายแปลกๆ ที่ดูไม่มีพิษมีภัย
กลายเป็นนักฆ่าเลือดเย็นได้อย่างไม่น่าเชื่อ
(ผิด - คนฆ่าจิล แดนโดติดคุกตลอดชีวิต)
แบร์รี่ จอร์จ คนที่ทั้งชีวิตตามหาชื่อเสียง
อยู่ๆ กลายเป็นคนดังที่สุดในอังกฤษ
ชื่อเสียงที่เขาก็คงไม่ได้ต้องการ แต่เขาได้รับ
มันส่งกระทบต่อผมในทางที่ไม่ดีอย่างมาก เพราะผมรู้สึกว่าเราทำทุกวิถีทางแล้ว
เราได้แสดงให้เห็นถึงหลักฐาน ที่อ่อนไปจนถึงไม่มีน้ำหนัก
ผมคิด "ฉันทำอะไรลงไป ฉันทำถูกหรือผิด"
ผมไม่สงสัยเลย และถ้าคนได้อ่านข้อมูล
และเข้าใจข้อเท็จจริงเต็มๆ ผมว่าเช่นเดียวกับคณะลูกขุน
พวกเขาก็จะมั่นใจพอๆ กันว่า แบร์รี่ จอร์จฆ่าคุณแดนโด
คำตัดสินว่ามีความผิดถูกมองว่าเป็นความสำเร็จ
ในนามครอบครัวจิล ผมอยากพูดว่า
ผมยินดีกับคำตัดสินในวันนี้
คุณจะเห็นคุณค่าว่าสองปีที่ผ่านมา
เป็นช่วงเวลาที่ยากลำบากสำหรับคนที่สนิทกับจิลที่สุด
แต่เราเข้มแข็งขึ้นเพราะได้รับกำลังใจล้นหลาม
จากคนทั่วประเทศที่จิลมีความหมายต่อพวกเขา
บอกหน่อยว่าคุณรู้สึกยังไงตอนนั้น
ผมจะไม่ตอบคำถามนี้
เพราะเรื่องที่เกิดขึ้นหลังจากนั้น
(ไอร์แลนด์ - ปี 2023)
ตอนนี้ผมมาอยู่ไอร์แลนด์แล้ว
ที่นี่เงียบสงบ
ใครๆ ก็ทำเหมือนผมเป็นคนชั่วช้าที่ลอนดอน แต่ไม่ใช่ที่นี่
- แป๊บนึง - ค่ะ
- พักกินของว่าง - ของว่าง
ผมถูกขังอยู่แปดปี
ผมรู้แก่ใจว่าผมไม่ได้ทำอย่างที่คนอื่นพูด
ผมทำทุกอย่างทีละขั้น
ผมเปิดหูเปิดตาให้กว้างไว้
และหวังว่าเรื่องที่ได้ยิน
จะเป็นเรื่องดี
และมันก็ดีจริง
ผมชื่อราฟาเอล โรว์
ผมเป็นนักข่าวสืบสวน
สองสามปีหลังจากที่แบร์รี่ จอร์จถูกตัดสินโทษ…
(ราฟาเอล โรว์ - นักข่าวสืบสวน)
พี่สาวของเขาติดต่อมาหาผม
เธอขอให้ผมช่วย
ทำข่าวไฮไลต์ เรื่องที่น้องชายของเธอถูกจำคุกทั้งที่ไม่ผิด
ตอนนั้นผมอยู่ที่บีบีซีพาโนรามา
แต่ตอนที่ผมอายุ 20
ผมเคยถูกตัดสินโทษโดยที่ไม่ผิด ข้อหาปล้นทรัพย์หลายคดีและคดีฆาตกรรม
ผมอยู่ในคุกความปลอดภัยสูงสุด 12 ปีหลังจากนั้น
ผมรอเวลานี้มานานแล้ว
เหตุผลเดียวที่ผมมายืนอยู่ตรงนี้ตอนนี้ ก็เพราะพี่สาวผม…
และมิเชลก็พูดได้น่าเชื่อถือ
เธอพูดเหมือนพี่สาวผม
ตอนที่พี่สาวผมบอกว่า "ช่วยน้องชายฉันด้วย"
ผมเข้าใจความรู้สึก
(กรมราชทัณฑ์)
ผมไม่ได้ก่อเหตุ
ผมไม่สมควรได้มาอยู่ที่นี่
ตอนที่ผมคุยกับแบร์รี่ จอร์จครั้งแรก
เขาบอกผมได้ว่าเขาบริสุทธิ์
แต่เขาบอกไม่ค่อยได้ว่าทำไมเขาถึงบริสุทธิ์
คุณไม่ได้ฆ่าจิล แดนโดใช่มั้ย
ก็ต้องไม่อยู่แล้ว
ได้ ผมจะไปดูว่าจะหาคำตอบได้มั้ย
ว่าเขาพูดความจริงรึเปล่า
ผมทำเรื่องที่ผมถนัดที่สุด…
(ถนนครุกแฮม)
ซึ่งก็คืออ่านคำให้การทุกบรรทัด
มองหาส่วนที่ไม่สอดคล้องกัน
และผมก็ช็อกมากกับสิ่งที่ผมเจอ
หลักฐานชิ้นเดียวที่เชื่อมโยงเขา
เข้ากับความผิดคือเขม่าปืน
มีความเชื่อมโยงอยู่ คณะลูกขุนได้ยินแล้ว คุณมีความผิด
ทำไมมันไปอยู่ในนั้นถ้าคุณไม่ผิด
ผมเลยไปอเมริกา ไปที่บอสตัน คุยกับเอฟบีไอ
ที่เริ่มตั้งคำถามความน่าเชื่อถือ ของอนุภาคเขม่าปืน
เพราะมันไม่น่าเชื่ออีกต่อไปแล้ว
ในคดีในอเมริกา เพราะมีความกังวลเรื่องการปนเปื้อน
ผมเลยไปคุยกับผู้เชี่ยวชาญวิถีกระสุนและถามว่า
"มันมาจากปืนที่ใช้ฆ่าจิล แดนโดรึเปล่า เอาแค่ว่ามันใช่กระสุนมั้ยก่อน"
ถ้าอนุภาคนี้ถูกพบในรถแท็กซี่
จะไม่มีใครคิดว่าเป็นเขม่าปืน
เขาหักล้างวิทยาศาสตร์
ที่เป็นที่เชื่อถือในการพิจารณา คดีแบร์รี่ จอร์จอย่างสิ้นเชิง
ในตอนท้ายของการสืบสวนของผม สิ่งที่ค้นพบถูกนำไปเสนอ
ให้กับคณะกรรมการพิจารณาคดีอาญา
นำไปสู่การมอบหมายให้ทำรายงานใหม่
ที่ว่าหลักฐานทางวิถีกระสุนนี้ ไม่ควรถูกยอมรับว่าเป็นหลักฐาน
พิสูจน์ความผิดหรือความบริสุทธิ์ และเชื่อถือไม่ได้อีกต่อไป
ตอนนั้นเป็นตอนที่ศาลบอกว่า จะเพิกถอนการตัดสินว่ามีความผิด
ด้วยเหตุผลที่ว่ามีความเข้าใจ และความรู้ใหม่เรื่องเขม่าปืน
ดังนั้นจะต้องมีการพิจารณาคดีใหม่
มันเหมือนเดจาวู
มิเชลมาถึงจากไอร์แลนด์ หลังจากหลายปีที่รอคอยให้หลักฐาน
คดีของน้องชายถูกนำกลับมาพิจารณาใหม่
วันนี้เราหวังว่าเราจะได้รับความยุติธรรม ให้แบร์รี่ในที่สุด ขอบคุณค่ะ
ผู้พิพากษาถามคำตัดสินคณะลูกขุน
เขาพูดว่า "ไม่มีความผิด"
เป็นครั้งแรกในรอบหลายปี
ฉันปล่อยให้หน้าฉันแสดงอารมณ์
เราลุกขึ้นเฮ ดีใจ
หลังจากคำพิพากษา สำนักงานอัยการกล่าวว่า
ตอนนี้คุณจอร์จมีสิทธิ์ที่จะถือว่าตนเป็นผู้บริสุทธิ์
ตอนนั้นผมยังพยายามทำความเข้าใจอยู่
แบร์รี่ จอร์จออกไปจากศาลอาญากลาง
เป็นอิสระเป็นครั้งแรกหลังจากแปดปี
ผมดีใจที่ได้ออกมา
เวลาโดนคำกล่าวหาตลอด 24 ชั่วโมง
ไม่มีซาลงเลย
มันจะรู้สึกยังไงได้อีกล่ะ
แบร์รี่ จอร์จออกจากศาลไปทางข้างหลัง
เขาถูกผลักเข้าไปในรถอย่างเร่งรีบ ดูเหนื่อยมากแต่โล่งใจมาก
พี่สาวผมเป็นคนที่ผมพึ่งได้เสมอ
อย่าบอกเธอนะว่าผมพูดแบบนี้
อย่างแรกผมอยากบอกว่า เราผิดหวังกับคำตัดสินในวันนี้
โดยเฉพาะต่อครอบครัวและเพื่อนๆ ของจิล
ผมคิดมั้ยว่าเขาน่าจะถูกตัดสินว่าไม่ผิด
เรายอมรับและเคารพ การตัดสินใจของศาลในบ่ายวันนี้
ผมนึกว่าคำตัดสินที่ว่ามีความผิด ในปี 2001 เป็นคำตัดสินที่ถูกต้องแล้ว
เราจะไตร่ตรองคำตัดสินในวันนี้
และจะพิจารณาใหม่ว่าก้าวต่อไปจะเป็นอย่างไร
ขอบคุณมากครับ
นี่เป็นความอับอายครั้งใหญ่ ของตำรวจนครบาลเลยใช่มั้ยครับ
ขอบคุณครับ
แบร์รี่ จอร์จเป็นอิสระแล้วคืนนี้
แต่คำถามยังคงอยู่
ถ้าเขาไม่ได้ฆ่าจิล แดนโด แล้วใครฆ่า
(ปี 2023 - 24 ปีหลังจากการฆาตกรรม)
ผมว่ามันน่าสนใจมาก หลังจากที่เขาพ้นผิด
ก็ไม่มีการสืบสวนจริงจัง ถึงการตายของจิล แดนโดอีกเลย
ผมว่าในส่วนของตำรวจ คดีนี้ปิดไปแล้ว
เรื่องนี้ยังเป็นข่าว และหัวข้อให้แสดงความเห็นและรายงาน
มาทุกปีตลอด 23 ปี
ผมว่าคนชอบปริศนา
แต่ผมว่ามันไม่ใช่ปริศนาเลย
ถ้าฉันถามคุณว่า คุณฆ่าจิล แดนโดรึเปล่า คุณจะตอบว่าไง
ไม่
มันทำให้ผมโกรธ ที่พวกเขาพรากแปดปีไปจากชีวิตผม
มันเหมือนพวกเขากลั่นแกล้งผม
คุณคิดว่าแบร์รี่ จอร์จฆ่าจิล แดนโดรึเปล่า
คิด
แต่ตอนนี้ล่ะ
คิดว่าไม่เปลี่ยนใจ
ถ้ามีใครในสารคดีชุดนี้ที่คุณสัมภาษณ์
บอกว่าแบร์รี่ จอร์จเป็นคนทำ
ผมว่าเขาควรไปหาหมอ ขอความช่วยเหลือ
เขาเสียทรัพยากรทั้งหมดที่มีกับคนคนนี้
ในขณะที่คนร้ายตัวจริงเป็นอิสระ
กำลังกินข้าวอยู่ที่ไหนสักที่ มันน่าหัวเราะมาก
คณะลูกขุนตัดสินให้แบร์รี่ จอร์จพ้นผิด ซึ่งเป็นการประกาศความบริสุทธิ์
ตำรวจบอกว่า "เราจะไม่ตามหาใครอีก เพราะเราได้ตัวถูกคนแล้ว"
ขอโทษนะ แฟ้มคดีนี้ควรจะยังเปิดอยู่
ตำรวจควรกำลังดูอยู่ตอนนี้
ประชาชนก็รู้ว่าตรงไหนที่ยังไม่มีการแก้ปัญหา
ก็เลยสมเหตุสมผล ที่ประชาชนอยากตรวจสอบด้วยตัวเอง
(กูเกิล - ใครฆ่าจิล แดนโด)
(กูเกิลค้นหา)
(ใครฆ่าจิล แดนโด 23 ปีต่อมา)
เรื่องที่เกิดขึ้นเช้าวันนั้นยังคงเป็นปริศนา คดียังไขไม่ได้
ฆาตกรยังไม่ได้เข้าสู่กระบวนการยุติธรรม
มีหลายเรื่องราวที่ว่า
เรื่องนี้อาจเกี่ยวกับจิล
เรื่องนั้นอาจเกี่ยวกับจิล
เป็นข่าวใหญ่วันเดียวแล้วก็เงียบหายไป
ผมก็แค่ยักไหล่ใส่เรื่องพวกนี้
มันไม่น่าเชื่อ ดูเหมือนคนจะไม่เชื่อกัน
เป็นพาดหัวข่าวอยู่ 24 ชั่วโมง จากนั้นก็ถูกลืม
(เกือบถูกเปิดโปง)
ทฤษฎีที่ปรากฏขึ้นมา…
(จิลบอกว่าเป็นคนดังมาก)
(จิลได้รับคำขู่ฆ่า)
ตลอดหลายปีที่ว่าจิล แดนโด กำลังสืบเรื่องบางอย่างอยู่
อาจเป็นเหตุผลหนึ่งที่ทำให้มีคนอยากปิดปากเธอ
ผมไม่เชื่อ
(หรือฆ่าผิดคน)
เธอคงไม่ทำคนเดียว
และมันจะทำให้คนที่รอดจากการลอบฆ่า
ยิ่งมุ่งมั่นที่จะเปิดโปงการสืบสวนลับนั่น
เราได้ยินเรื่องคนแย่ๆ ในโลกนี้ทำเรื่องแย่ๆ
นี่แหละที่ทำให้ฉันกังวล ความคิดของคนบางคน
ที่ทำเรื่องแย่ๆ พวกนั้นได้
พอจะรู้มั้ยครับว่าเป็นฝีมือใคร
ผมไม่อยากพูดเพื่อความปลอดภัยของผมเอง
แต่มีข่าวลือว่าพวกมาเฟีย
พูดงี้ดีกว่า
และก็ไม่ใช่คนที่คุณคิด และก็ไม่ใช่แบร์รี่ จอร์จ
เป็นการจ้างวานฆ่ามืออาชีพ
บอกข้อมูลวงในได้มั้ยว่าทำไมถึงฆ่า
ไม่ได้ ถ้าผมบอกว่าทำไม คุณก็จะรู้เลยว่าใครทำ บอกไม่ได้
คุณมีคำแนะนำอะไรให้พวกเรานักข่าวหน้าใหม่
ตอนที่ฉันทำงานหนังสือพิมพ์ท้องถิ่น ฉันจะไปที่ประชุมสภา
สัมภาษณ์คู่รักที่ฉลองครบรอบแต่งงาน 50 ปี
เรียนรู้ว่าคนจริงๆ เป็นยังไงกันจริงๆ
ฉันว่าการเป็นนักข่าวที่ดีคือการรู้ไส้รู้พุงคนอื่น
ในฐานะนักข่าว คดีที่ไขไม่ได้ทำให้เราคิดอยู่ตลอด
การที่ฉันมานั่งตรงนี้ หลังจากผ่านไป 24 ปีแล้วพูดว่า
เรายังไม่รู้ว่าใครฆ่าจิล แดนโด
มันเกินที่จะเชื่อได้จริงๆ
ไครม์วอตช์สร้างผลลัพธ์ หลังจากออกอากาศได้สักสิบนาที
โทรศัพท์ก็ดัง คนโทรเข้ามาให้คำแนะนำสารพัด
มีคนเข้ามาหาผมตลอด 20 ปี
และถามคำถามที่ผมกำลังตอบตอนนี้
ผมโอเค ผมไม่ว่าอะไร
ผมยังเชื่อและหวังด้วยว่า สักวันจะมีคำตอบให้กับเรื่องนี้
ไม่ว่าจะเป็นหลักฐานชิ้นใหม่ที่ปรากฏ ซึ่งก็หวังว่าจะมี
แต่เราคงต้องรอดูต่อไป
จนกระทั่งวันที่ตำรวจมาบอกว่า
"โอเค ตอนนี้เรามีหลักฐานมากพอ ที่จะจับตัวคนฆ่าจิลแล้ว"
เคยกังวลเรื่องที่คุณเห็นทางไครม์วอตช์มั้ย
ค่ะ กังวล แต่อาชญากรรม ที่เราแสดงให้ดูมันเกิดขึ้นไม่บ่อย
มันไม่ใช่อะไรที่คุณจะเดินไปบนถนน
แล้วคิดว่า "ตายแล้ว จะเกิดแบบนั้นขึ้นกับฉันแน่ๆ"
คำบรรยายโดย พิชชาพงศ์ ทองเพ็ญ